L 406/10 Den Europæiske Unions Tidende 30.12.2006 (Retsakter, hvis offentliggørelse ikke er obligatorisk) RÅDET RÅDETS AFGØRELSE af 23. oktober 2006 om indgåelse af en aftale i form af brevveksling mellem Det Europæiske Fællesskab og Uruguay (2006/997/EF) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første afsnit, første punktum, under henvisning til forslag fra Kommissionen, og ud fra følgende betragtninger: (1) Den 22. marts 2004 bemyndigede Rådet Kommissionen til at indlede forhandlinger med visse andre WTO-medlemmer i medfør af artikel XXIV, stk. 6, i den almindelige overenskomst om told og udenrigshandel (General Agree- ment on Tariffs and Trade (GATT)) 1994 i tilslutning til Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union (2) Kommissionen har i samråd med det udvalg, der blev nedsat ved traktatens artikel 133, ført forhandlinger inden for rammerne af Rådets forhandlingsdirektiver. (3) Kommissionen har fuldført forhandlingerne om en aftale i form af brevveksling mellem Det Europæiske Fællesskab og Uruguay. Aftalen bør godkendes - TRUFFET FØLGENDE AFGØRELSE: Artikel 1 Aftalen i form af brevveksling mellem Det Europæiske Fællesskab og Uruguay om ændring af indrømmelserne i forbindelse med tilbagetrækningen af Den Tjekkiske Republiks, Republikken Estlands, Republikken Cyperns, Republikken Let- lands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks lister i tilslutning til deres tiltrædelse af Det Europæiske Fællesskab godkendes herved på Fællesskabets vegne. Teksten til aftalen i form af en brevveksling er knyttet til denne afgørelse. Artikel 2 Formanden for Rådet bemyndiges til at udpege den(de) person (er), der er beføjet til at undertegne aftalen i form af brevveksling med bindende virkning for Fællesskabet. Udfærdiget i Luxembourg, den 23. oktober 2006. På Rådets vegne J. E. ENESTAM Formand